Die Tessa-reeks word geskryf deur Elizabeth Stander (skuilnaam van Ela Spence). Daar is ses boeke in die reeks:
Lees ook Bokkie op kosskool - geskryf deur Ela Spence
Tessa en die tienerbende - geskryf deur Elizabeth Stander (skuilnaam van Ela Spence)
Die tweede kwartaal van Tessa se eerste jaar op hoërskool het reeds weer aangebreek soos met alle kinders, is dit met 'n beswaarde gemoed dat sy en Loné de Vaal, haar boesemvriendinnetjie, hierdie nuwe skof tegemoet gaan. Maar die skool het nog nie eers weer heropen nie, of Tessa het 'n blink nuwe gedagte: Hulle moet 'n tienerbende stig!
Maar hierdie bende gaan nie sommer net gestig word om bloot 'n bende van vriende te hê nie: Nee, agter hierdie plan skuil 'n beslite doel.Tessa het gehoor dat daar soveel jong kindertjies in die hospitaal is wat ver van die huis is en wie se ouers hulle nie gereeld kan besoek nie, en ook ander wie se ouers nie kan bekostig om af en toe 'n geskenkie te bring nie. En toe hoor sy dat sommige van hierdie kindertjies in die nag in die donker lê en huil, het sy besluit dat sy iets daaromtrent moet doen. Vandaar die blink plan om die bende te stig.
Tessa weer tuis - geskryf deur Elizabeth Stander (skuilnaam van Ela Spence)
Tessa het aan die einde van haar eerste jaar op hoërskool gekom en met 'n sug van genoegdoening uitgesien na die heerlike lang vakansie wat soos 'n droom voor haat uitgesterk gelê het. Wat kon nou heerliker weer as 'n vakansie tuis waar sy na hartelus saam met haar maats in die swembad kon baljaar ... of op die tennisbaan ... of op die De Vaals se wipmat!
Maar vir haar het daar 'n groot skok voorgelê in die persoon met die heuningdruppende stem wat al ewig met haar pa oor die telefoon wou gesels - die opdringerige vrou met haar rooi hare en aangeplakte vriendelikheid, maar wat vir Tessa geen goeie woord gehad het nie.
Tessa by die Therons - geskryf deur Elizabeth Stander (skuilnaam van Ela Spence)
Bokkie op Kosskool - Ela Spence
Dit is die verhaal wat elke jong dogter se verbeelding gaan aangryp en na die lees van Bokkie de Waal se wedervaringe tydens haar eerste jaar op kosskool. Bokkie is 'n regte klein rabbedoe wat nogtans altyd daarin slaag om 'n klein dametjie te bly. Dit is sy wat telkens die onmoontlike regkry - van sirkus toe glip terwyl sy en 'n kamermaat eintlik gehok is, tot die toekoms vir goedgelowige matrieks voorspel.
Ja-nee, met Bokkie se aankoms op kosskool, het baie dinge verander en ou excelsior sal nooit weer dieselfde wees nie! Waar Bokkie de Waal haar bevind, gebeur daar mos alimmers dinge. Dinge wat almal se senuwees en lagspiere tot die uiterste beproef!